ARA: Filmat ta' arrest vjolenti ta' kap ta' grupp etniku jixxokkja l-Kanada
Imtella' Ġunju 13, 2020 - Aġġornata 13 Ta' Ġunju, 2020 10:34am Filmat ta' arrest vjolenti ta' kap ta' grupp etniku fil-Kanada, ixxokkja l-pajjiż u xegħel il-bozza fuq ir-razziżmu sistematiku fil-korp tal-pulizija fil-pajjiż. Il-filmat juri pulizija mir-Royal Canadian Mounted Police, jaqbeż għal fuq Allan Adam, il-kap ta' Athabasca Chipewyan, grupp ta' etniku, malli dan ħareġ minn vettura u jwaqqgħu mal-art fejn kompla jtih bil-ponn. Il-każ seħħ f'Fort McMurray, Alberta, fl-10 Marzu li għadda. Anki fil-Kanada qed isiru numru ta' protesti jitolbu għal riforma fid-dipartiment tal-pulizija. Il-Kummissarju tal-Pulizija Brenda Lucki stqarret li r-razziżmu sistematiku huwa parti ta' kull istituzzjoni inkluż Royal Canadian Mounted Police. Qalet li kemm fil-passat kif ukoll illum, il-pulizija mhux dejjem trattaw lill-gruppi etniċi b'mod ġust. Il-Prim Ministru tal-Kanada Justin Trudeau sejjaħ investigazzjoni indipendenti. Il-kontenut tal-filmat jista' jdejjaq lil xi wħud.